钦定古今图书集成/明伦汇编/人事典/第029卷 > 《释名》 > 《戏婴图》高启
## 钦定古今图书集成/明伦汇编/人事典/第029卷 > 《释名》 > 《戏婴图》高启

“芍药风栏侧，梧桐露井傍。娇婴争晚戏，少妇斗春妆。
共诧珠生蚌，还怜玉产冈。半披文锦褓，斜佩紫罗囊。
额发葳蕤短，胸胞细腻光。庭前王氏子，陌上卫家郎。
弱草身眠软，芳英手弄香。随人贪作剧，避伴学迷藏。
莫扑花蝴蝶，宜为蜡凤凰。涂添云母粉，浴试水沈汤。”
麟送徐卿宅，兰生谢傅堂。“爱均看总好，年并比谁长。”
骥种虽难匹，鹓雏已作行。欣君得此画，真是梦熊祥。

汉李尤《九曲歌》：“年岁晚暮时已斜，安得力士翻日车。”
宋谢灵运《长歌行》：“览物起悲绪，顾己识忧端，朽貌改
鲜色，悴容变柔颜。”〈又〉《豫章行》“短生旅长世，恒觉白日
攲。览镜睨颓容，华颜岂久期。苟无回戈术，坐观落崦
嵫。